El portal dixital de la música asturiana. Pa que siempre la lleves contigo.
Recibe’l to pidiu en 24/48h
#000001
Yá pue sentise en Spotify y otres plataformes musicales La Noche Celta, una historia desarrollada nel castru de Cuaña mientres la invasión romana nel sieglu I enantes de la nuestra era, escrita na novela del mesmu títulu por Juan Noriega, valió-y d’inspiración al compositor cangués Ramón Prada pa ellaborar esta suite. Na mesma, a lo llargo de dieciséis pieces o movimientos, va texendo musicalmente la historia d’aquellos albiones que resistieron a les centuries romanes, asina como’l romance ente dos de los personaxes que faen parte de la trama.
#000003
En 1995 Prada diba publicar una primer versión d’esta obra en formatu reducíu pa teclaos, instrumentos tradicionales y de cámara y percusión. Con ella daríase a conocer a un públicu ampliu y supunxo la vuelta d’una manera de componer música asturiana dende una óptica clasicista, como fixeren anteriormente Manuel del Fresno o Benito Lauret. Nel añu 1998 presentaría La Noche Celta nel Festival Intercélticu de Lorient xunto a la Orquesta Sinfónica del Principáu d’Asturies (OSPA), algamando un éxitu bultable ente’l públicu y la crítica, esta versión diba tamién ser rexistrada nun discu; años más tarde volvería a tierres bretones pa facer una revisión de la obra pensada agora pa ser interpretada namás pol órganu.
#000004
Darréu d’ello diba siguir afondando nesti camín d’averamientu ente lo sinfónico y la tradición musical asturiana, con obres como Kelthiké, presentada como cantata pa celtes y orquesta, na que participen más de cien intérpretes ente orquesta, coru y instrumentos tradicionales. Con ella, otra vuelta, diba llograr el preste y la consideración del publicu; foi un encargu especial del Festival de Lorient que diba estrenase na edición del añu 2004 y que ye hasta’l momentu la so composición más ambiciosa y complexa. Con una obra bayurosa y versátil na qu’hai bandes sonores, composiciones corales, de cámara o sinfóniques, Ramón Prada tien, por merecimientu, un sitiu destacáu na Música Asturiana con mayúscules.
#000005
Antón Menchaca siguen renovando la tonada nel so discu nuevu ‘Los Díes Contaos’
Llibertá, autoestima y identidá asturiana universal
Raúl Alonso: «La música n’asturianu trunfa»
La nueva escena musical d’Iruñea
Rodrigo Cuevas asoleya ‘Manual de Romería’
Misiva va sacar un CD nuevu’l 14 d’ochobre
#000010
Antón Menchaca siguen renovando la tonada nel so discu nuevu ‘Los Díes Contaos’
#000011
Raúl Alonso: «La música n’asturianu trunfa»
#000013
La nueva escena musical d’Iruñea
#000014
Rodrigo Cuevas asoleya ‘Manual de Romería’
#000015
Misiva va sacar un CD nuevu’l 14 d’ochobre
#000016